als_Latn dik_Latn sag_Latn
Elephone nuk është një kompani shumë e njohur kineze që merret me krijimin e telefonave inteligjentë, megjithatë kjo nuk e ka penguar këtë kompani që të prezantojë një pajisje unike të quajtur Elephone P5000. Veçoria që e bën unike këtë telefon është bateria e tij me kapacitet 5350 mAh, që është më e madhja që ju keni parë në një telefon inteligjent. Rekordi i mëparshëm ka qenë vendosur nga telefoni Philips W6618, që përmban bateri me kapacitet 5300 mAh.
Sipas kompanisë Elephone, bateria me kapacitet 5350 mAh mund të zgjasë për 4 ditë përdorim. Bateria furnizohet shpejt (shkon në 70% për një orë), dhe mund të përdoret për të transferuar energji tek telefonat inteligjentë dhe pajisjet e tjera.
Pavarësisht faktit që përmban një bateri të madhe, telefoni P5000 është relativisht i hollë, me përmasat 144 x 71 x 9.3 mm. Pajisja operon me sistemin Android 4.4 KitKat, dhe mund të konsiderohet një pajisje me cilësi të lartë. Ky telefon përmban ekran 5 inç me rezolucion 1080 pikselë, sensorin e gjurmëve të gishtërinjve, sistemin e pagesave NFC, një kamera frontale 8 megapikselë, kamera të pasme 16 megapikselë, 2GB RAM dhe 16GB hapësirë të brendshme. Telefoni fuqizohet nga procesori MediaTek MT6592 me tetë bërthama me shpejtësi 1.7 GHz. Elephone mund të prezantojë telefonin P5000 në janar të 2015-ës, ndërsa çmimi nuk është bërë i ditur akoma.
(Herë të lexuara: 52)
als_Latn als_Latn als_Latn als_Latn